Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann i alder av 54 år og bosatt i Sandnes kommune. Han har en ledende stilling i Byutvikling og teknisk, virksomhet for plan i Sandnes kommune.

Faglig bakgrunn: Utdannet jordskiftekandidat fra ÅS landbrukshøyskole.

Arbeidserfaring: Sandnes kommune og Statens kartverk. Totalt 29 års erfaring.

1. **Kan du beskrive din tilnærming til begrepene risiko og sårbarhet?**

Det er veldige viktige tema, jeg har opplevd byer i Europa som tidligere har hatt terrorhendelser, det er utrolig å se hvordan dette tar tak i samfunnet. Risiko kan være slike store hendelser og helt dagligdagse hendelser som er forårsaket av naturkreftene osv. Opplever at vi som fagfolk har store utfordringer med å formidle budskap om både risiko og sårbarhet overfor det politiske nivået i kommunen.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, opplever at vi som virksomhet er delaktig knyttet til de utredninger som gjøres både med tanke på kritisk infrastruktur og flomsituasjoner i reguleringsarbeidet. Synes det fra arealplannivå til områdeplannivå og reguleringsplannivå er utfordrende å hold tråden eller se hvordan man får frem de ulike risikoene og sårbarhetene på en god måte.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det vil jeg si. Etter min oppfatning vil fagmiljøet og kompetansemiljøet være svært avgjørendefor hvor godtde ulike problemstillingene belyses og organiseres. Derav kan det være stor usikkerhet knyttet til analysearbeidet.

1. **Er helhetlig risiko- og sårbarhetsanalyse viktige for kommunale rapporter?**

Ja, utfordringen er hvordan vi kan bruke denne kunnskapen videre i andre planer. Det er også vanskelig å bruke nok tid på ros- arbeidet når tidspress, arbeidskapasitet og antall saker er mange i store deler av organisasjonen. Men opplever likevel at det er søkelys på dette når det er det vi ønsker å arbeide med. I flere tilfeller som et eksempel Nye Ruten lurer jeg på om vi var godt nok rigget for å se på risikoforhold med planarbeidet her.

1. **Har du et forhold til risikostyring og dette begrepet?**

Nei det kan jeg ikke si, men vi ser på ulike risikomomenter og er i stor grad opptatt av dette.

Opplever nok at ulike lover og forskrifter lager litt vanskeligheter i planprosessene. Om det ikke eksiterer et temakart for fare fra kommuneplannivået vil det være vanskelig å si nei til utbygging i akkurat dette eksakte området.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vil nevne Fylkesmannen, DSB og NVE. Må legge til at jeg synes det er vanskelig å få til en god dialog med NVE i forhold til plansaker. De gir uttrykk for at de kun ønsker reguleringsplaner som angår dem direkte. Skal vi da vurdere selv hva som angår dem? De virker som de har for liten kapasitet til å stille på møter med kommunen. Har forsøkt å invitere dem knyttet til reguleringsplanarbeid på Hommersåk og Høylandsvassdraget.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Her er det for vår del plan- og bygningsloven. Denne loven stiller en rekke utredningskrav på flere fagområder sammen med flere andre forskrifter.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Her synes jeg vi har litt å gå på. Fylkesmannen pusher oss til å søke midler til utredningsoppgaver som er knyttet til klima. Vet ikke om vi hadde tatt dette initiativet selv. Tenker da på utredning av Store Åna vassdraget hvor Miljødirektoratet har bevilget midler. Samtidig har vi både på kommuneplannivå og detaljreguleringsnivå i Høylandsvassdraget

Forsøkt å få politisk aksept for å sette begrensninger i forhold til utbygging, men det er ikke så enkelt. Det er vanskelig å få til en god politisk forståelse for hva konsekvensene er av å ikke hensynta risiko i forhold til flomfare.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Tenker i plansammenheng at det er viktig å legge til rette for at samfunnet utvikler seg robust. Det gjelder at fra kriminalitetsforebyggende arbeid på Ruten til rasfare i skrånende terreng som i for eksempel i Gravarslia og langs vestsiden av Gandsfjorden. Tror det er svært viktig at om det gjøres forebyggende tiltak fysisk i disse lokalitetene må det følges opp i ettertid. Vårt arbeid er ferdig når bystyret har vedtatt planen, men hva med oppfølgingen i etterkant? Det må være hode og hale i dette arbeidet – etterlyser en strukturert systematikk for å drive dette samfunnsikkerhetsarbeidet på tvers av sektorer.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Opplever at dette er noe fremmed, men jeg antar at vi har det i ryggmargen- at det er noe vi gjør.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Vil nevne havnivåstigning og ungdomskriminalitet.

Når det gjelder havstigningsnivå er i svært sårbare, med byens historiske del på fra kote 1,2 – 1,7 meter over havnivå. Vi kan lukke øynene å håpe at det ikke vil påvirke oss, men er det det riktig å gjøre? Mulig vi har emning av storbyproblematikk, litt utfordrende å fange alle problemområder under en paraply.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Synes det er vanskelig å sette et konkret tall. Men jeg opplever at kommunen som helhet er gode til å sette overordnede mål og strategier på kommuneplannivå. Når det politiske nivået er i møte med enkeltpersoner går man fort bort fra strategiene.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Synes at realiseringen av Nye Ruten som bypark er et løft for byen. Samtidig gode kollektive transportløsninger. Samtidig vil transformasjonen av asfalterte områder som skal bli grønne lunger i fremtiden gir god bykvalitet.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Det er jeg usikker på. Men jeg er kjent med at det lages en overordnet ROS for kommunen. Problemet slik jeg ser det er at det blir et vedlegg knyttet til kommuneplan som vedtas i bystyret. Opplever ikke at vår virksomhet har et forhold til den. Så blir det et dokument man tar frem om 4 – år når kommuneplanen skal revideres på ny.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tenker på klimautfordringer og naturhendelser. Her har vi nok ikke sett hele potensiale enda. Hvordan vil mer nedbør/ekstremnedbør påvirke løsmassene byen er fundamentert på som et eksempel. Dette med gettoisering og polarisering av ulike grupperinger. Tidligere har vi snakket om 1% - miljø. Vi må også forebygge utviklingen i bydelene slik at vi ikke får de samme utfordringene Malmø sliter med.